als_Latn dik_Latn sag_Latn
Nëse Edi Rama do të jetë kryeministër pas 25 Qershorit, Fatmir Xhafaj do të jetë Ministër i Brendshëm.
Edi Rama ka deklaruar se nëse fiton zgjedhjet, ministër i Brendshëm do të jetë Fatmir Xhafaj.
Në këtë mënyrë, Xhafaj ka dalë sot në një konferencë për mediat për të mbrojtur drejtorin e përgjithshëm të policisë, Haki Çakon nga sulmet e LSI-së.
“Policia nuk të bën forcë e parë dhe as të pengon të bëhesh forcë e parë” u shpreh Fatmir Xhafaj në konferencën për gazetarët duke iu referuar hapur sulmeve të LSI për Haki Çakon dhe policinë e shtetit.
Në kundërpërgjigje, Xhafaj sulmoi prokurorinë, që sipas tij ka një rol të rëndësishëm në zbardhjen e ngjarjeve, por nuk po mban asnjë përgjegjësi.
“Policia nuk mund të shërbejë si rrufe pritëse për shkarkimin e tensionit politik. Policia ka rolin e saj, por edhe prokuroria ka një rol të rëndësishëm. Ngjarjet i janë referuar prokurorisë, por nuk i kërkon kush llogari prokurorisë. I bëj thirrje të zbardhë ngjarjet e fundit të dhunës. Prokurorët nuk kanë pse mbyllen në kuvlitë e tyre për të mbyllur dosjet, para se të hyjë në fuqi Kodi i Procedurës Penale”, u shpreh Fatmir Xhafaj duke mbrojtur Haki Çakon.
“Vlerësoj rolin e Haki Çakos në këtë moment. Kam ndjekur nëpërmjet mediave një mesazh që ka shpërndarë për drejtuesit e policisë. Ishte mesazh profesional”, u shpreh Fatmir Xhafaj.
LSI ka kërkuar shkarkimin e Haki Çakos nga detyra e Drejtorit të Përgjithshëm të Policisë së Shtetit, për shkak të disa incidenteve, ku janë dhunuar simpatizantët e LSI.
Edhe vetë Drejtori i Përgjithshëm i Policisë së Shtetit Haki Çako i është kundërpërgjigjur akuzave të LSI-së.
Një ditë më parë, nënkryetari i kësaj partie, Luan Rama në një konferencë për shtyp kërkoi shkarkimin e menjëhershëm të Haki Çakos nga detyra pas denoncimit të disa rasteve të dhunimit të eksponentëve të LSI.
“Jam në krye të detyrës dhe do vazhdoj të jem, jam duke drejtuar një organizatë të depolitizuar”, u shpreh Çako.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn